stanford-oval/wikipedia huggingface dataset:
Hüseyin Beşok

| Hüseyin Beşok |
| --- | --- |

Henkilötiedot
Koko nimi:  Hüseyin Beşok
Syntynyt: 8. helmikuuta 1975 (ikä 49) İzmir, Turkki
Kansalaisuus:   Turkki
Koripalloilija
Pelipaikka:  Sentteri
Pituus:  212 cm
Paino:  116 kg
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Hüseyin Beşok (s. 8. helmikuuta 1975 İzmir) on turkkilainen kilpauransa päättänyt koripalloilija. Beşok edusti Turkin maajoukkuetta yksissä MM- ja neljissä EM-kilpailuissa saavuttaen EM-hopeaa vuonna 2001. Seuratasolla hän pelasi Turkin lisäksi Ranskassa, Puolassa ja Israelissa voittaen useita mestaruuksia.
Elämä ja urheilu-ura

Beşok edusti Turkin miesten maajoukkuetta MM-kilpailuissa vuonna 2002 sekä vuosien 1997, 1999, 2001 ja 2003 EM-kilpailuissa. Turkin koti-EM-kilpailuista 2001 maa saavutti hopeaa.
Seurajoukkuetasolla Beşok pelasi Turkin lisäksi Ranskassa, Israelissa ja Puolassa. Hän voitti Anadolu Efesissä Turkin mestaruuden vuosina 1996 ja 1997, Turkin cup-mestaruuden vuosina 1996, 1997, 1998 ja 2001 sekä Korać cupin mestaruuden vuonna 1996. Maccabi Tel Avivissa Beşok voitti vuosina 2002 ja 2003 sekä Israelin mestaruuden että maan cup-mestaruuden. Ranskan mestaruuden hän voitti Le Mansissa vuonna 2006 ja Puolan mestaruuden Prokom Sopotissa vuonna 2007.
Hérin

| Hérin |
| --- | --- |
 Kunnantalo
 vaakuna
 Hérin
 Koordinaatit: 50°21′19″N, 3°27′11″E 
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  4,5 km²
Väkiluku (2019):  4 127 
 – Väestötiheys:  921 as./km²
Kunnan numero:  59302
 
 Kunnan kotisivut 
Infobox OKVirheellinen NIMI-arvo: 
Hérin on kunta Pohjois-Ranskassa Nordin departementissa Hauts-de-Francen alueella. Se sijaitsee noin 6 kilometriä Valenciennesin kaupungista länteen.
Hérinissä alkoi kaivostoiminta 1800-luvun lopulla. Kaivokset suljettiin 1950-luvulla, ja niistä saatiin tuona aikana 8 miljoonaa tonnia kivihiiltä. Tiilirakenteinen Saint-Amandin kirkko on rakennettu vuonna 1777.
Liikenne

Hériniin kulkee Valenciennesin raitiotieliikenteen linja T1. Kunnan raitiotiepysäkin nimi on Le Galibot.
Entinen Hérin kaivos, Fosse Hérin
Saint-Amandin kirkko
Le Galibot’n raitiotiepysäkki
Aiheesta muualla

Kuvia tai muita tiedostoja aiheesta Hérin Wikimedia Commonsissa
Högdalen

Taidetta Högdalenissa.
Högdalen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Bandhagenin, Örbyn, Rågsvedin, Fagersjön ja Gubbängenin kaupunginosat. Högdalen muodostettiin vuonna 1952 ja nykyisin siellä on asukkaita noin 7700. Maa-alaltaan kaupunginosa on 2,01 neliökilometrin suuruinen. Siellä sijaitsee Högdalenin metroasema.
Wikimedia Commonsissa on kuvia tai muita tiedostoja aiheesta .
Tukholman kaupunginosat
IPhone 14

| iPhone 14 |
| --- | --- |

 Sininen iPhone 14
Valmistaja:  Apple
Julkaistu:  16. syyskuuta 2022
Tuoteperhe:  iPhone
Edeltäjä:  iPhone 13
Seuraaja:  iPhone 15
Muut versiot:  iPhone 14 Plus, iPhone 14 Pro, iPhone 14 Pro Max
Käyttöverkot:  2G, 3G, 4G ja 5G
Mitat:  146,7 × 71,5 × 7,8 mm
Paino:  172 g
Näyttö:  6,1″, Super Retina
Näytön kuvatarkkuus:  1 170 × 2 532 px
Suoritin:  Apple A15 Bionic
Muisti:  128, 256 tai 512 Gt
Keskusmuisti:  6 Gt
Takakamera:  Pääkamera: 12 Mpx, f/1,5-aukko, 26 mm, 1,9 µm Ultralaajakulma: 12 Mpx, f/2,4, 13 mm, 120 asteen kuvakenttä
Etukamera:  12 Mpx, f/1,9-aukko, 23 mm
Käyttöjärjestelmä:  iOS 16, päivitettävissä iOS 16.6 -versioon
Akku:  3 279 mAh (ei irrotettava)
Liitännät:  Lightning
Muistikorttipaikka:  ei ole
Muuta:  langaton lataus, IP68
Infobox OKNimi-testi OK: 
iPhone 14 on Applen 7. syyskuuta 2022 julkistama ja 16. syyskuuta julkaisema älypuhelin. Puhelimen muut versiot ovat iPhone 14 Plus, iPhone 14 Pro ja iPhone 14 Pro Max.
Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256 tai 512 gigatavua. Keskusmuistia on kuusi gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 3 279 milliampeerituntia, ja se tukee 20 watin latausta ja 15 watin langatonta MagSafe-latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on iOS 16, joka on päivitettävissä iOS 16.6 -versioon.
Aiheesta muualla

Kuvia tai muita tiedostoja aiheesta IPhone 14 Wikimedia Commonsissa
iPhone 14 Applen sivuilla
IPhone 15 Pro

| iPhone 15 Pro |
| --- | --- |


Valmistaja:  Apple
Julkaistu:  12. syyskuuta 2023
Tuoteperhe:  iPhone
Edeltäjä:  iPhone 14 Pro
Muut versiot:  iPhone 15, iPhone 15 Plus, iPhone 15 Pro Max
Käyttöverkot:  2G, 3G, 4G ja 5G
Mitat:  146.6 x 70.6 x 8.3 mm
Paino:  187 g
Näyttö:  6,1", Super Retina XDR, 120 Hz
Näytön kuvatarkkuus:  1179 x 2556 px
Keskusmuisti:  8 Gt
Flash-muisti:  128 Gt, 256 Gt, 512 Gt tai 1 Tt
Käyttöjärjestelmä:  iOS 17
Infobox OKNimi-testi OK: 
| iPhone 15 Pro Max |
| --- | --- |


Valmistaja:  Apple
Julkaistu:  12. syyskuuta 2023
Tuoteperhe:  iPhone
Edeltäjä:  iPhone 14 Pro Max
Muut versiot:  iPhone 15, iPhone 15 Plus, iPhone 15 Pro
Käyttöverkot:  2G, 3G, 4G ja 5G
Mitat:  159.9 x 76.7 x 8.3 mm
Paino:  221 g
Näyttö:  6,7", Super Retina XDR, 120 Hz
Näytön kuvatarkkuus:  1290 x 2796 px
Keskusmuisti:  8 Gt
Flash-muisti:  256 Gt, 512 Gt tai 1 Tt
Käyttöjärjestelmä:  iOS 17
Infobox OKNimi-testi OK: 
iPhone 15 Pro ja iPhone 15 Pro Max ovat  ovat Applen 12. syyskuuta 2023 julkistamia ja 22. syyskuuta julkaisemia älypuhelimia. Puhelimista on myös perusmallit iPhone 15 ja iPhone 15 Plus.
Yksi puhelimien suurimmista uudistuksista oli Lightning-liitännän vaihtuminen USB-C-liitäntään Euroopan unionin säätämän direktiivin vuoksi. Apple oli aiemmin vastustanut liitännän vaihtamista jyrkästi.
IPhone 15 Pro:n ja Pro Maxin IP-luokitus on IP68, joten ne ovat täysin veden- ja pölynkestävä. Luokituksen mukaan laite voidaan upottaa veteen 30 minuutiksi enintään kuuden metrin syvyyteen.
Arvioita ja kritiikkiä

iPhone 15 -malleja on kritisoitu niiden lämpötiloista ja mukana toimitettavasta hitaasta USB-kaapelista. Erityisesti pian julkistuksen jälkeen monet kuluttajat havaitsivat vakavia lämpöongelmia uusissa puhelimissaan. Suomalaisen tietotekniikkasivusto Io-techin tekemän testin perusteella he arvostivat muun muuassa laitteen suorituskykyä, näytön resoluutiota ja USB-C-liitäntää.
Hüseyin Avni Aker Stadyumu

| Hüseyin Avni Aker Stadyumu |
| --- | --- |

Rakennuksen tiedot
Sijainti:  Trabzon, Turkki
Koordinaatit:  41°0′14″N, 39°42′18″E
Avattu:  1951
Kenttä:  luonnonnurmi
Käyttäjät
 Trabzonspor 
Katsojakapasiteetti
 24 169 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
Hüseyin Avni Aker Stadyumu on jalkapallostadion, joka sijaitsee Turkissa Trabzonin kaupungissa. Stadion on avattu vuonna 1951 ja sen yleisökapasiteetti on 24 169. Se toimii paikallisen jalkapalloseura Trabzonsporin kotikenttänä.
Aiheesta muualla

Kuvia stadionista
Hoikkajärvi (Karstula)

| Hoikkajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°55′55″N, 24°49′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskuoja:  oja Mustalaispuroon 
Järvinumero:  14.633.1.004
Mittaustietoja
Pinnankorkeus:  173,1 m  
Pituus:  390 m  
Leveys:  100 m  
Rantaviiva:  0,891 km  
Pinta-ala:  1,391 ha  
Saaria:  ei saaria 
 fiHoikkajärvi 
Hoikkajärvi  on Keski-Suomessa Karstulassa  Humpin lähellä sijaitseva järvi.
Maantietoa

Järvi on 390 metriä pitkä, 100 metriä leveä, ja sen pinta-ala on 1,4 hehtaaria. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Järven vedenpinnan korkeus on 173,1 metriä mpy.
Ingrid Kristiansen

| Mitalit | Mitalit | Mitalit |  |
| --- | --- | --- | --- |
|  Ingrid Kristiansen vuonna 2015 |  Ingrid Kristiansen vuonna 2015 |  Ingrid Kristiansen vuonna 2015 |  |
Maa:   Norja
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 10 000 m |  |
|  Pronssia | Sittard 1980 | 3 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | 10 000 m |  |
|  Pronssia | Ateena 1982 | maraton |  |
Ingrid Kristiansen (o.s. Christensen, s. 21. maaliskuuta 1956 Trondheim) on norjalainen entinen kestävyysjuoksija.
Kristiansenin ensimmäinen arvokisamitali oli Sittardin MM-kilpailuissa 1980, jolloin hän voitti pronssia 3 000 metrin juoksussa ajalla 8.58,80. Ateenan EM-kilpailuissa 1982 hän sijoittui maratonjuoksussa kolmanneksi. Kristiansen voitti Lontoon maratonin 1984. Samana vuonna hän teki 28. kesäkuuta uuden maailmanennätyksen 5 000 metrin juoksussa ajalla 14.58,89 ollen samalla ensimmäinen nainen, joka alitti 15 minuutin haamurajan. Vuonna 1985 hän voitti jälleen Lontoon maratonin ja teki kaksi maailmanennätystä. 27. heinäkuuta hän alitti ensimmäisenä naisena 31 minuutin haamurajan 10 000 metrin juoksussa ajallaan 30.59,42 ja 21. lokakuuta hän juoksi maratonilla ajan 2.21.06, joka pysyi maailmanennätyksenä lähes 13 vuotta.
1986 Kristiansen voitti Stuttgartin EM-kisoissa 10 000 metrin juoksun. Samana vuonna hän voitti Bostonin ja Chicagon maratonit, juoksi 5. heinäkuuta 10 000 metrin uuden maailmanennätyksen 30.13,74 ja teki 5. elokuuta 5 000 metrillä maailmanennätyksen ajallaan 14.37,33. Seuraavana vuonna hän voitti Lontoon maratonin lisäksi 10 000 metrin juoksun maailmanmestaruuden Rooman MM-kisoissa. Hän voitti 1988 Lontoon maratonin neljännen kerran sekä maastojuoksun maailmanmestaruuden. 1989 hän voitti Bostonin ja New Yorkin maratonit sekä teki uuden maailmanennätyksen puolimaratonilla ajallaan 1.08.31. Hän voitti urallaan yhteensä 24 henkilökohtaista Norjan mestaruutta.
Kristiansen harrasti myös maastohiihtoa. Hän voitti nuorten Euroopan mestaruuden hiihdossa 1974 ja on voittanut kahdeksan Norjan mestaruutta viestihiihdossa. Tästä hyvästä hänet palkittiin 1990 Egebergs Ærespris -palkinnolla, joka myönnetään useammassa kuin yhdessä lajissa menestyneille urheilijoille. Nykyisin Kristiansen toimii Kansainvälisen yleisurheiluliiton maasto- ja maantiejuoksukomiteassa sekä Norjan juoksijayhdistyksen varapuheenjohtajana.
Pelon palkka

| Pelon palkka> Le Salaire de la peur |
| --- | --- |

Ohjaaja:  Henri-Georges Clouzot
Käsikirjoittaja:  Henri-Georges Clouzot, Jérome Geronimi
Perustuu:  Georges Arnaud’n romaaniin Le salaire de la peur
Tuottaja:   Louis Wipf  Charles Borderie 
Säveltäjä:  Georges Auric
Kuvaaja:  Armand Thirard
Leikkaaja:  Madeleine Gug Etiennette Muse Henri Rust
Tuotantosuunnittelija:  René Renoux
Pääosat:  Yves Montand
Valmistustiedot
Valmistusmaa:  Ranska, Italia
Tuotantoyhtiö:   C.I.C.C.  Filmsonor  Véra Films  Fono Roma 
Levittäjä:  Distributors Corporation of America Netflix
Ensi-ilta:  1953, Suomessa 1955
Kesto:  133 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Pelon palkka (Le Salaire de la peur) on Henri-Georges Clouzot’n ohjaama jännityselokuva vuodelta 1953. Ohjaaja käsikirjoitti elokuvan yhdessä Jérome Geronimin kanssa, ja sen pohjana on Georges Arnaud’n romaani Le salaire de la peur (1950). Elokuvan pääosia näyttelevät Charles Vanel, Folco Lulli, Peter van Eyck ja Yves Montand.
Pelon palkasta tuli ilmestymisensä jälkeen ensimmäinen elokuva, joka voitti sekä Cannesin että Berliinin elokuvajuhlien pääpalkinnon.
Juoni

Tapahtumat sijoittuvat Etelä-Amerikkaan. Lähes tiettömän taipaleen takana sijaitsevalla öljykentällä on syttynyt mittava tulipalo, joka voidaan sammuttaa ainoastaan räjäyttämällä. Tämän myötä öljy-yhtiö palkkaa neljä miestä kuljettamaan kahta nitroglyseriinillä lastattua kuorma-autoa 300 mailin matkan vuoriston ja viidakon läpi öljykentälle. Tehtävää pidetään suostumuksena itsemurhaan, koska nitroglyseriini voi räjähtää pienestäkin tärähdyksestä. Neljä miestä suostuu tehtävään, koska heidän taloudellinen tilanteensa on heikko.
Vastaanotto

Pelon palkka voitti Berliinissä 1952 Kultaisen karhun ja Cannesissa 1953 Kultaisen palmun. Se palkittiin myös vuoden parhaan elokuvan Bafta-palkinnolla.
The New York Timesin kriitikot valitsivat Pelon palkan vuonna 2004 yhdeksi kaikkien aikojen tuhannesta parhaasta elokuvasta maailmassa.
Pelon palkka sai Suomessa teatteriensi-iltansa vuonna 1955. Se on esitetty Suomen televisiossa vuosina 1958, 1967, 2000 ja 2017.
William Friedkin on ohjannut elokuvasta amerikkalaisen uusintaversion, joka sekin tunnetaan suomeksi nimellä Pelon palkka (1977).
Aiheesta muualla

Pelon palkka Internet Movie Databasessa (englanniksi)
Pelon palkka Elonet.
Hopeatähti

| Hopeatähti Pietari |
| --- | --- | --- |

Studioalbumin tiedot
 Julkaistu: 31. elokuuta 2012
 Tyylilaji: rap
 Levy-yhtiö: Monsp Records
Pietarin muut julkaisut
| Luonnollisesti syntynyt mies 2002 | Hopeatähti 2012 |   |
Hopeatähti on rap-artisti Pietarin toinen sooloalbumi, joka julkaistiin Monsp Recordsin kautta 31. elokuuta 2012.
Kappaleet

Booa – 2.44
Askeettikko – 2.44
Karaoke – 2.40
Tupakkalakko – 4.08
Sua etsin – 3.13
Hamptidampti – 0.55
Laadidaadi – 4.46
Patalaakso – 4.32
Kuu loistaa – 3.59
Vanhuus – 3.36  (mukana Joe-Setä & Jodarok)
Kiitos – 4.49
Yksinäinen – 3.27
Arvostelut

Nuorgam: 83/100
Soundi:
Tuoreet Platat:
Ilkka Brotherus

Ilkka Johannes Brotherus (s. 15. elokuuta 1951 Kuorevesi) on suomalainen yrittäjä ja yritysjohtaja. Hän on siivousvälineitä valmistavan Sinituote Oy:n pääomistaja vuodesta 1988 ja toimitusjohtaja syksyyn 2018 asti, jolloin toimitusjohtajaksi nimitettiin hänen tyttärensä Johanna Hamro-Drotz. Sinituote Oy sai valtakunnallisen yrittäjäpalkinnon 2020.
Brotherus valmistui ylioppilaaksi vuonna 1971 ja kauppatieteiden maisteriksi vuonna 1976. Hän työskenteli Mestarikustannus Oy:n markkinointipäällikkönä 1977–1979 ja toimitusjohtajana 1979–1981. Brotherus oli Havi Oy:n toimitusjohtaja 1981–1985 ja Hackmanin taloustavaroiden toimitusjohtaja 1985–1988 sekä konsernin varatoimitusjohtaja 1988–1989.
Brotheruksen perhe omistaa myös kuopiolaisen paalutuskonevalmistaja Junttan Oy:n sekä Lundia Oy:n. Brotherus oli myös vuonna 2012 lopetetun talovalmistaja Finndomon pääomistaja sen loppuvaiheessa. Talouselämä-lehti nimesi vuonna 2012 Brotheruksen yhdeksi Suomen historian sadasta merkittävimmästä yritysjohtajasta. Vuonna 2002 hänet nimettiin vuoden liikemieheksi. Brotherus nimitettiin kunniatohtoriksi Hanken Svenska handelshögskolanin promootioseremoniassa 2019.
Brotherus toimi vuodesta 2002 Amer Sports Oyj:n hallituksen jäsenenä ja vuodesta 2013 varapuheenjohtajana vuoteen 2019 asti. Hän on myös työeläkevakuutusyhtiö Elon hallintoneuvoston puheenjohtaja. Vuosina 2002–2006 Brotherus oli YIT Oyj:n hallituksen puheenjohtajana.
Brotherus asuu Erkylän kartanossa Hausjärvellä. Hän on naimisissa, ja hänellä on kolme lasta.
Sotilasarvoltaan Brotherus on reservin majuri.
Hugo Bressane de Araújo

Hugo Bressane de Araújo (4. syyskuuta 1899 Machado – 9. kesäkuuta 1988) oli brasilialainen roomalaiskatolinen arkkipiispa. Hänet vihittiin papiksi 11. helmikuuta 1923 ja nimitettiin Bonfimin hiippakunnan johtoon 19. joulukuuta 1935. Piispaksi konsekroinnin suoritti 16. helmikuuta 1936 Helvécio Gomes de Oliveira, jota avustivat Octávio Augusto Chagas de Miranda ja Inocêncio Engelke.
19. syyskuuta 1940 Bressane de Araújo sai nimityksen Guaxupén piispaksi. 3. syyskuuta 1951 hänet nimitettiin Belo Horizonten koadjuuttoriarkkipiispaksi ja Cotradan titulaariarkkipiispaksi. 7. lokakuuta 1954 hänet nimitettiin Marílian piispaksi arkkipiispan henkilökohtaisella arvonimellä. Hän osallistui Vatikaanin toiseen kirkolliskokoukseen ja jäi eläkkeelle 23. huhtikuuta 1975.
ISK

ISK viittaa seuraaviin asioihin:
Islannin kruunu, valuutta
Iso suomen kielioppi, tietokirja
Itä-Suomen koulu, oppilaitos
Itäsuomenkarja, nautarotu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ISK”, voi hakea sivunnimihaulla, laajalla sivunnimihaulla tai tekstihaulla.
Hopeaviinit

| Hopeaviinit |
| --- | --- |
 Ampelopsis brevipedunculata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Rosidit
Lahko::  Vitales
Heimo::  Viiniköynnöskasvit Vitaceae
Suku::  Hopeaviinit Ampelopsis  Michx.
Katso myös
   Hopeaviinit Wikispeciesissä   Hopeaviinit Commonsissa 
Infobox OKNimi-testi OK: 
Hopeaviinit (Ampelopsis) on liaanikasvien suku, johon kuuluu noin kolmekymmentä lajia. Niitä esiintyy luonnonvaraisena Pohjois-Amerikassa, Keski-Amerikassa ja Aasiassa.
Lajeja

Ampelopsis acerifolia – ukonhopeaviini
Ampelopsis aconitifolia
Ampelopsis acutidentata
Ampelopsis bodinieri
Ampelopsis brevipedunculata
Ampelopsis cantoniensis
Ampelopsis chaffanjonii
Ampelopsis delavayana
Ampelopsis glandulosa – idänhopeaviini
var. heterophylla – liuskaidänhopeaviini (posliinihopeaviini)
Ampelopsis gongshanensis
Ampelopsis grossedentata
Ampelopsis humulifolia
Ampelopsis hypoglauca
Ampelopsis japonica
Ampelopsis megalophylla
Ampelopsis mollifolia
Ampelopsis rubifolia
Ampelopsis tomentosa
Aiheesta muualla

Finto: Kassu – Kasvien suomenkieliset nimet: Ampelopsis
Suomen Lajitietokeskus: Hopeaviinit – Ampelopsis
Pelon kasvot

| Pelon kasvot> The Face of Fear |
| --- | --- |
 Alkuperäinen elokuvajuliste sanomalehdessä mainoksessa vuonna 1990.
Ohjaaja:  Farhad Mann
Käsikirjoittaja:  Dean Koontz
Tuottaja:   John Debney  Grant Rosenberg  William Beaudine Jr. 
Säveltäjä:  John Debney
Pääosat:   Pam Dawber  Lee Horsley  Bob Balaban  Kevin Conroy 
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Television
Levittäjä:  Warner Bros. Television
Ensi-ilta:   Yhdysvallat 30. syyskuuta 1990  Suomi 4. syyskuuta 1996 
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pelon kasvot (The Face of Fear) on vuonna 1990 ensi-iltansa saanut yhdysvaltalainen jännityselokuva, joka perustuu Dean Koontzin romaaniin The Face of Fear. Elokuvan on ohjannut Farhad Mann. Pääosassa esiintyvät Melissa Pam Dawber, Lee Horsley, Bob Balaban ja Kevin Conroy.
Juoni

Vuorikiipeilijä Graham Harris (Horsley) kokee onnettomuuden vuorikiipeilyssä, minkä seurauksena hän saa korkean paikan kammon ja psyykkisen kyvyn nähdä tulevia murhia. Harris näkee sarjamurhaajan (Kevin Conroy) silmien kautta, kun tämä tappaa uhrinsa New York Cityn kadulle. Sarjamurhaaja lähtee Harrisin perään ja yllättää hänet työskentelemässä myöhään toimistossaan. Entisen vuorikiipeilijän täytyy nyt taistella pelkoaan vastaan ja paeta morsiamensa (Dawber) kanssa 40-kerroksisesta pilvenpiirtäjästä kiipeilyvaijerin avulla.
Näyttelijät

| 0 | 1 | 2 |
| --- | --- | --- |
|  Pam Dawber  | … |  Connie Weaver   |
|  Lee Horsley  | … |  Graham Harris   |
|  Bob Balaban  | … |  Ira Preduski   |
|  Kevin Conroy  | … |  Frank Dwight Bollinger   |
|  Walter Addison  | … |  Schiller   |
|  William Sadler  | … |  Anthony Prine   |
|  Donna Theodore  | … |  Edna Mowry   |
Vastaanotto

Video-oppaassa vuodelta 1994 Roope Lehtinen luonnehti Pelon kasvoja tylsäksi, ilman yhtään tuoretta ideaa tehdyksi elokuvaksi, jonka ohjauksessa hän kuitenkin näki ”tiettyä draivia”. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.
IPhone 14 Pro

| iPhone 14 Pro |
| --- | --- |


Valmistaja:  Apple
Julkaistu:  16. syyskuuta 2022
Tuoteperhe:  iPhone
Edeltäjä:  iPhone 13 Pro
Muut versiot:  iPhone 14, iPhone 14 Plus, iPhone 14 Pro Max
Mitat:  147,5 x 71,5 x 7,9 mm
Paino:  206 g
Näyttö:  6,1
Näytön kuvatarkkuus:  1 179 × 2 556 px
Suoritin:  Apple A16 Bionic
Muisti:  128, 256, 512 Gt tai 1 Tt
Keskusmuisti:  6 Gt
Takakamera:  Pääkamera: 48 megapikseliä, f/1.8 -aukko Ultralaajakuvakamera: 12 megapikseliä, f/2.2 -aukko Telephotokamera: 12 megapikseliä, f/2.8 -aukko
Etukamera:  12 megapikseliä
Käyttöjärjestelmä:  iOS 16, päivitettävissä iOS 18.0 -versioon
Akku:  3 200 mAh (ei irrotettava)
Liitännät:  Lightning
Muistikorttipaikka:  ei ole
Muuta:  langaton lataus, IP68
Infobox OKNimi-testi OK: 
iPhone 14 Pro on Applen 7. syyskuuta 2022 julkistama ja 16. syyskuuta julkaisema älypuhelin. Puhelimen muut versiot ovat iPhone 14, iPhone 14 Plus ja iPhone 14 Pro Max.
Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256 tai 512 gigatavua. Keskusmuistia on kuusi gigatavua. Puhelin on pölyn- ja vedenkestävä, ja sen IP-luokitus on 68. iPhone 14 Pro julkaistiin iOS 16 -käyttöjärjestelmällä varustettuna, ja se on päivitettävissä iOS 18.0 -versioon.
Dynamic Island

Dynamic Island on Applen uusi ratkaisu näytön loven poistamiseksi. Se on käytännössä soikio, joka näyttää joitain näytölle tulevia ilmoituksia, kuten puhelut ja Face ID:n käytöt. Lisäksi siitä voi ohjata esimerkiksi musiikkia pitkään painamalla.
Tuotanto-ongelmat

Koronarajoitukset 6. marraskuuta 2022 johtivat kiinalaisten tehtaiden tuotannon leikkaamiseen, joka vaikeutti iPhone 14 Pro -mallin saatavuutta.
IPhone 5

| iPhone 5 |
| --- | --- |

 Musta iPhone 5
Valmistaja:  Apple
Julkaistu:  21. syyskuuta 2012
Edeltäjä:  iPhone 4s
Seuraaja:  iPhone 5s
Käyttöverkot:  GSM, CDMA, 3G, EVDO, HSPA+99, 4G LTE
Mitat:  123,8 mm × 58,6 mm × 7,6 mm
Paino:  112 g
Näyttö:  4 tuumaa
Näytön kuvatarkkuus:  1 136 × 640
Suoritin:  1,3 GHz Apple A6 -tuplaydinprosessori
Keskusmuisti:  1 Gt
Flash-muisti:  16, 32 tai 64 Gt
Kamera:  720p videokuvaus, 720p tai 1080p valokuvan laatu
Takakamera:  8 megapikseliä
Etukamera:  1,2 megapikseliä
Valmiusaika:  225 h
Puheaika:  8 h
Käyttöjärjestelmä:  iOS 10.3.3
Akku:  1 440 mAh, 3,8 voltin jännite
Infobox OKNimi-testi OK: 
iPhone 5 on Applen 12. syyskuuta 2012 esitelty puhelinmalli. Se on yhtiön järjestyksessään kuudes puhelin iPhone-tuoteryhmässä. Edelliseen iPhone 4S -malliin verrattuna siinä on isompi ja tarkempi näyttö ja se on nopeampi, kevyempi ja ohuempi. Se on ensimmäinen iPhone, joka tukee LTE:tä. Uusista ominaisuuksista huolimatta iPhone 5 oli monille Apple-faneille suuri pettymys. Puhelin tuli kauppoihin 28. syyskuuta 2012.
Historia

Spekulaatiot uudesta iPhonesta alkoivat välittömästi iPhone 4S:n julkaisun jälkeen. Ensimmäiset huhut kuitenkin ilmestyivät vasta heinäkuussa 2012 4. syyskuuta media kutsuttiin tapahtumaan, joka järjestettiin 12. syyskuuta Yerba Buenan taidekeskuksessa San Franciscossa. Apple julkaisi tapahtumassa uuden iPhone 5:n, uuden iPod nanon ja uuden iPod touchin.
Aiheesta muualla

Wikimedia Commonsissa on kuvia tai muita tiedostoja aiheesta .
Applen iPhone-sivusto
iPhone 5 – Ominaisuudet Alypuhelimet.com-sivustolla.
iPhone 5 julkaistiin 12. syyskuuta Yerba Buenan Center taidekeskuksessa
Ignace Bessi Dogbo

Ignace Bessi Dogbo (s. 17. elokuuta 1961) on norsunluurannikkolainen roomalaiskatolinen piispa. Hänet vihki papiksi Yopougonin hiippakuntaan Laurent Akran Mandjo 2. elokuuta 1987, ja hänet nimitettiin Katiolan hiippakunnan piispaksi 19. maaliskuuta 2004. Piispaksi vihkiminen seurasi 4. heinäkuuta. Pääkonsekraattorina toimi Mandjo, jota avustivat Jean-Marie Kélétigui ja Joseph Yapo Aké. Bessi Dogbo asetettiin virkaansa 10. heinäkuuta.